SIEMENS TAURUS mozdony v1.0
MÁV 1047-009-4 (kiskép: Losonczy Ádám, Bp. Keleti pu)
MVV-logóval ellátva.

Készítők:
Vezethető mozdony: Losonczy Ádám. Külső nézet és Taurus objektum: mamutsegg. Az eredeti ES64U2 objektum készítője: Ron (Japán). IC kocsik: Losonczy Ádám.

Az ES 64 U2 típusú, MÁV Rt. részére szállítandó nagyteljesítményű mozdony néhány, az országra jellemző kivételtől eltekintve azonos az ÖBB Rh 1116 001 sorozatú mozdonyával. Az ES 64 U2 típusú mozdony a MÁV és a GYSEV villamosított vonalain, az ÖBB D2 osztályú vonalain, a Deutsche Bahn villamosított fővonalain történő üzemre készült nemzetközi személy,- és tehervonatok továbbítására. Az ES 64 U2 típusú mozdony 6,4 MW nyomkarimán mérhető tartós teljesítménnyel rendelkezik, rövid idejű teljesítménye 7,0 MW. A 7,0 MW rövid idejű teljesítmény 5 percre áll rendelkezésre. Ezen idő eltelte után 15 perc max. 6,4 MW teljesítménnyel üzemelhet, majd ezután lehet ismételten öt percre igénybe venni a 7,0 MW rövid idejü teljesítményt.

Műszaki adatok (technical info):

Áramrendszer: 15kV / 16,7 Hz / 25 kV / 50 Hz
Tengelyelrendezés: Bo'Bo'
Szolgálati súly: 85 tonna
Indítási vonóerő: 300 kN
Névleges teljesítmény (tartós teljesítmény): 6400 kW
Rövid idejű teljesítmény (öt perces): 7000 kW
Legnagyobb sebesség: 230 km/h
Nyomtávolság: 1435 mm
Ütközők közötti hossz: 19280 mm
Királycsap-távolság: 9900 mm
Forgóváz-kerékpártávolság: 3000 mm
Jármű-űrszelvény: UIC 505-1
Legkisebb bejárható ív sugara: 100 m (5 km/h)
(forrás: mozdonyok.fw.hu)


A mozdonyt ismeretlen szerző panelgrafikája és hangjai alapján  Losonczy Ádám készítette, 2005-ben.
A panelgrafika továbbfejlesztését Losonczy Ádám végezte el.

A mozdonyhoz animált kilométeróra, digitális sebességjelző valamint digitális indításjelző tartozik.

(c) BVEFan 17 Team, 2005.
Szabadon terjeszthető, kereskedelmi forgalomba nem hozható!
Mindenemű értékelést, véleményt, és minden mást várunk a bvefan17@freemail.hu címre!